Nagyjából ötven éven át szolgálta a spanyol koronát a Földközi-tengeren. 1560-ban ő volt a spanyol flotta parancsnoka a vesztes dzserbai csatában, majd 1571-ben a Szent Liga flottájának jobbszárnyát irányította a Lepantói csatában. 1583-ban II. Fülöp spanyol király megbízta a földközi-tengeri spanyol flotta vezetésével, és 1594-ben tagja lett a spanyol államtanácsnak. Hatalmas vagyont halmozott fel, a Genovai Köztársaság területén számos palotája állt, valamint nagy birtokai voltak, többek között Melfiben, amelynek hercegi címe is az övé volt. Vagyonából több vallási célú épület emelését támogatta, például a genovai Szentlélek-kolostorét.